شەفەق نیوز/ وەپێچەوانەی وتارە فەرمیەگان
لوبنان و عراق، سوپای لوبنانی لیستیگ وەناو ئەو دەوڵەتەیلە بڵاو کەێد ک هاوکاری
لوبنان کردنە لەدویای تەقینەوەگەی بەندەر بەیروت، بەڵکم ناو عراق لەناوی نەوی ک یەکەمین
هاوکارەگان بوی.
دەسەی ناوەندی ئەرا وەڕێوبردن باوەت هاوکاریە
پزشکی و خواردەمەنیەگان و تیمەیل مینەکردن ورزگارکردن و تیمە پزشکیەگان، ک سوپا لەدویای
تەقینەوەی بەندەرەگە دروسی کرد، دەسکردنە ئەرکەیلیگ ئەرا وەرگردن و دابەشکردن ئەو
هاوکاریەیلە ک دەوڵەتە برادەرەگان پێشکەشی کردنە.
سوپای لوبنانی لە ماڵپەڕە ئەلیکتڕۆنیەگەی لیستیگ
بڵاوکرد، ئاژانس شەفەق نیوز چەودیریی کرد، ئەو دەوڵەتەیلە هاناوی ک هاوکاری پزشکی
و خواردەمەنی پێشکەش کردنە، و عراق دیاری نەوی لەناو ئی لیستە:
چیکیا: تیمیگ مینەکردن و رزگارکردن لە ٣٦ کەس و
٤ سەگ پۆلیسی.
پۆلەندا: تیمیگ مینەکردن و رزگار کردن لە ٥٥ کەس
و ٤ سەگ پۆلیسی و١٢ پزشک.
هۆڵەندا: تیمیگ مینەکردن و رزگار کردن لە ٦٥ کەس  تیمیگ پزشکی هاناویان و تیمیگ لە وەرگری مەدەنی
و ئەندازیاری و ٨ سەگ پۆلیسی.
بەلجیکا: فڕۆکەیگ لە دەرمان و ئامێر پزشکی.
ئیتالیا: تیمیگ مینەکردن و رزگار کردن لە ١٨ کەس
وتیمیگ پزشکی و ئەندازیاری هاناویان.
فەڕەنسا: تیمیگ مینەکردن و رزگار کردن لە ٥٥ کەس
و ٣ سەگ پۆلیسی.
ئەڵمانیا: تیمیگ  وەرگری مەدەنی لە ٥٠ کەس، وتیمیگ پزشکی لە ٥
پزشک ئەرا بردن زەخمداریە سەختەگان ئەرا ئەڵمانیا.
ئوردن: تیمگ پزشکی لە ٩٩ کەس وەگەرد تیمیگ پسپۆڕ،
و خەسەخانەیگ مەیدانی وە ٤٨ شەوخەف.
ئەمریکا: دوو فڕۆکەی خواردەمەنی، و سێەمەگە شەو
رەسێد هاووکاری پزشکی هاناوی.
قەتەر: 
تیمیگ مینەکردن و رزگار کردن لە ٤٥ کەس، دوو خەسەخانەی مەیدانی هەر یەکیگیان
وە ٥٠٠ شەوخەف، و رەوانەکردن دوو فڕۆکە لە رووژیگ، ئەرا ماوەی ٣ رووژ وە خواردەمەنی
و پێداویست پزشکی.
تورکیا: تیمیگ پزشکی لە ٣٧ کەس، تیمیگ مینەکردن
و رزگار کردن لە ١٧ کەس، و خواردەمەنی.
کوەیت: فڕۆکەیگ لە هاوکاری پزشکی وخواردەمەنی.
یونان: تیمیگ مینەکردن و رزگار کردن لە ١٢ کەس
و یەک سەگ پۆلیسی.
ئیران: خەسەخانەیگ مەیدانی و هاوکاری پزشکی.
جەزایر: تیمیگ مینەکردن و رزگار کردن لە ٣٩ کەس،
وتیمیگ پزشکی لە ١١ کەس، و هاوکاری پزشکی و خواردەمەنی.
مەغریب: خەسەخانەیگ مەیدانی وەگەرد تیمیگ پزشکی
لە ٦٠ کەس، و هاوکاری خواردەمەنی و پزشکی.
عومان: هاوکاری پزشکی.
پاکستان: هاوکاری خواردەمەنی و پزشکی.
تونس: دوو فڕۆکەی هاوکاری خواردەمەنی و پزشکی.
کازاخستان: تیمیگ پزشکی، و هاوکاری خواردەمەنی
و پزشکی.
میسر: هاوکاری پزشکی.
ئیماڕات: هاوکاری پزشکی.
سویسڕا: هاوکاری مرۆیی ئەرا سوپای لوبنانی.
سعودیە: دوو فڕۆکەی كه‌لوپه‌ل ماڵی وهاوکاری
خواردەمەنی و پزشکی.
بەحرەین: هاوکاری  پزشکی.
فەرماندەی سوپای لوبنان دیاریکرد ک خوەی هیچ
هاوکارییگ لە هەر دەوڵەتیگ رەت نێکەێد، و ئیسە هاوکاریەگان وەگورەی پێویستیەگان
دابەش کەێد، وەتایبەت پێکهاتەیل بیناکردن و هاوکاری خواردەمەنی و پزشکیەگان.
